Oorwin trots - www.bybelkennis.co.za
by Coen Slabber · Published 11/02/2016 · Updated 04/01/2016
Don’t fail to do something just because you can’t do everything – Bob Pierce.
Larry Osborne het ‘n baie interessante boek, Accidental Pharisees, geskryf. Ek gaan ‘n paar blogs daaraan spandeer.
Die Skrif en gehoorsaamheid is die brood en botter van geestelike volwassenheid. Baie Christene het groot agting vir die Skrif, maar gebruik dit verkeerd – dit lei tot meer trots as geregtigheid. Dieselfde geld vir gehoorsaamheid. Hoe kan die Skrif en gehoorsaamheid Fariseërs produseer? Dit word bepaal deur hoe ons die Bybel gebruik en hoe ons gehoorsaamheid interpreteer.
Die Bybel is veronderstel om ons te leer wie God is, wat Hy wil hê en hoe ek hierteenoor vaar. As ek dit korrek lees en die verandering waarvoor dit vra, maak, lei dit tot geregtigheid en seën. Ons gebruik soms die Bybel vir ander doeleindes:
Ons gebruik dit as ‘n verkyker – ons sien ander se tekortkominge in die fynste besonderhede. Dit is makliker as om die aaklige dinge wat ek in die spieël mag sien, te hanteer.
Die Bybel as stut/kruk – gebruik dit om ons intellektuele vermoëns en kennis af te wys. Bybelkennis en akkurate teologie is belangrik. Regte denke lei tot regte lewens. Goeie Bybelkennis moet kom met ‘n waarskuwing – hoe meer ons weet, hoe meer is ons geneig om op ander wat minder as ons weet, neer te sien. Daar is natuurlik dwaalleer en dit moet onthul word. Meeste van die punte waaroor ons argumenteer en waarop ons trots is, is nie sake van belang vir ons verlossing nie. Dit mag belangrik wees, maar dit is nie noodsaaklik nie. As ons die Bybel as kruk gebruik, word elke verskil ‘n geleentheid om my meerdere kennis en verstaan af te wys – om ons te skei. Trots en die gebrek aan liefde maak ons kennis nutteloos.
Die Bybel as afspringplek vir spekulasie. Nou: Hoe lyk antichris/ watter soort vis het Jona ingesluk/ hoekom het God toegelaat dat Satan Job se lewe deurmekaar krap; ens? Die Bybel antwoord nie hierdie vrae nie. Baie teorieë en spekulasie wat sê hulle het die antwoorde. Om hieroor te dink, is intellktueel stimulerend. Ons word kundige oor alle moontlike dinge wat nie geantwoord kan word nie – selfaangestelde kundiges. Die Bybel laat baie vrae onbeantwoord. Sommige dinge is net buite my bestaansvermoë of is onbelangrik of niks van my besigheid nie. Hoe meer tyd ek hieraan spandeer, hoe meer mis ek wat God regtig vir my wil sê – en hoe trotser word ek.
16 Desember: Hou koers… met God se padkaart langs . – Jan van der Watt
‘n Heilige lewe (1)
Die profeet Amos en die hedendaagse samelewing
Grafte en begrafnisgebruike (1)
Laaste 7 Dae: 6,055
Laaste 30 Dae: 25,066
Laaste 365 Dae: 423,060